
‘శివలింగ’ హారర్ మూవీయే కానీ నేను డైరెక్ట్ చేసిన సినిమాల తరహాలోది కాదు. ఇది ‘చంద్రముఖి’ తరహాది. కన్నడ ఒరిజినల్ చూసినప్పుడే నాకు బాగా నచ్చింది. నేను రజనీకాంత్ గారి వీరాభిమానిని. ఆయనకు ఇష్టమైన ఐదుగురు దర్శకుల్లో పి. వాసుగారు ఒకరు. ఈ సినిమాలో మొదటి సన్నివేశం నుంచే కథ మొదలవుతుంది. చివరి దాకా సస్పెన్స్, హారర్.. రెండూ ఉన్నాయి. మంచి సెంటిమెంట్, యాక్షన్, కామెడీ.. మన ప్రేక్షకులకు కావాల్సినవన్నీ ఉన్నాయి. సినిమా చూసిన వెంటనే మిస్ చేయకూడదనిపించింది. నేను రీమేక్లో నటించడం, సీబీఐ ఆఫీసర్ కేరక్టర్ చేయడం ఇదే మొదటిసారి. తెలుగు, తమిళం కోసం కొన్ని మార్పులు చేశాం. క్లైమాక్స్ మార్చాం. తెలుగువాళ్లకు మాస్, స్పీడ్ కావాలి. మనవాళ్లు కామెడీ బాగా ఉండాలని కోరుకుంటారు. నేనంటే డాన్స్లు ఎక్స్పెక్ట్ చేస్తారు. అవన్నీ రంగరించి ఈ సినిమా తీశారు వాసుగారు. కన్నడంలో హీరో కేరక్టర్ను శివ రాజ్కుమార్ చేశారు. ఆయన పెద్ద ఆర్టిస్ట్. చాలా బాగా చేశారు. కన్నడంలో కంటే బాగా చెయ్యాలనే ఛాలెంజ్తో ఈ సినిమా చేశాం.సినిమాలో అన్నింటికంటే హైలైట్ అయ్యేది సెంటిమెంటే. ‘ముని’లో రాజ్కిరణ్గారి కేరక్టర్, ‘కాంచన’లో శరత్కుమార్గారు చేసిన ట్రాన్స్జెండర్ కేరక్టర్ హైలైట్ అయితే ‘గంగ’లో కుంటి అమ్మాయిగా చేసిన నిత్యా మీనన్ కేరక్టర్ హైలైట్. అదే తరహాలో ‘శివలింగ’లో వాసుగారబ్బాయి శక్తి చేసిన సెంటిమెంట్ కేరక్టర్ హైలైట్గా నిలుస్తుంది. అలాగే ‘చంద్రముఖి’లో జ్యోతిక మేడమ్ గురించి ఎలా మాట్లాడుకున్నారో, ఈ సినిమాలో రితిక గురించి అలాగే మాట్లాడుకుంటారు. నేను మొదటే చెప్పాను.. ఈ సినిమాకు అసలు హీరో రితికేనని. ఆమెది అంత పవర్ఫుల్ కేరక్టర్. ఆమె మంచి ఫైటర్ అని అందరికీ తెలుసు. ఈ సినిమాతో తను మంచి డాన్సర్గానూ నిరూపించుకుంటుంది.

‘sivalinga’ harar mooveeye cony nenu direct chesina cinimala tarahaalodi kaadu. idhi ‘chandramukhi’ tarahaadi. kannada original chusinappude naaku baga nachindi. nenu rajanikant gaari veeraabhimaanini. aayanaku ishtamaina aiduguru darsakullo pi. vaasugaaru okaru. ee cinemalo modati sannivesam nunche katha modalavutundi. chivari daka suspens, harar.. rendoo unnaayi. manchi centiment, action, comedy.. mana prekshakulaku kavalsinavanni unnaayi. sinima chusina ventane mis cheyakudadanipinchindi. nenu remakelo natinchadam, cbi afficer carecter cheyadam ide modatisaari. telugu, tamilam kosam konni maarpulu chesham. climax marcham. teluguvaallaku mas, speed kavali. manavaallu comedy baga undaalani korukuntaru. nenante daanslu expect chestaaru. avannee rangarinchi ee sinima teesaaru vaasugaaru. kannadamlo heero keraktarnu shiva rajkumar chesaru. aayana pedda artist. chala baga chesaru. kannadamlo kante baga cheyyaalane chaalenjto ee sinima chesham.cinemalo annintikante hylite ayyedi sentimente. ‘muni’loo rajkirangari carecter, ‘kaanchana’loo saratkumaargaaru chesina transjender carecter hylite ayithe ‘ganga’loo kunti ammayiga chesina nitya meenan carecter hylite. adhe tarahaalo ‘sivalinga’loo vasugarabbai sakti chesina centiment carecter hylitiga nilustundi. alaage ‘chandramukhi’loo jyotika medam gurinchi ela matladukunnaro, ee cinemalo ritika gurinchi alaage matladukuntaru. nenu modate cheppaanu.. ee sinimaaku asalu heero ritikenani. aamedi anta powerful carecter. aame manchi fiter ani andarikee telusu. ee sinimaatho tanu manchi daansargaanuu niroopinchukuntundi.